Tekan ESC untuk melangkau adegan sisipan
Saya tahu awak akan kembali. Sekarang, di mana kita tadi?
Saya telah ceritakan tentang kebodohan Aristagoras dan kemurkaan Maharaja...
Ada Themistocles, pertahanan Yunani dan kebangkitan Athens...
Oh ya, Brasidas, dan Lysander, dan perang besar yang memecahbelahkan Greece.
Nampaknya... Banyak juga kita sudah bincangkan. Mungkin kali ini saya patut tumpu pada satu perkara sahaja.
Sementara orang Yunani terus bertelingkah, di utara mereka terletak kerajaan Macedon yang sungguh luar biasa.
Tanah yang tandus dan keras, sempadannya dikepung oleh jiran-jiran yang berperang dan berpecah belah dari dalam disebabkan bangsawan yang bermusuhan.
Selama berabad-abad, raja-raja Macedon telah melakukan semua yang mereka mampu untuk menyatukan kerajaan feudal yang rapuh ini; peluasan yang gemilang adalah mustahil.
Semua ini berubah apabila Philip menaiki takhta. Kerajaannya adalah kerajaan yang mustahil - mahkotanya itu hanya dikurniakan kepada Philip selepas kedua-dua orang abangnya memerintah tetapi telah mangkat awal, seorang terbunuh dalam pertempuran dan seorang lagi oleh pedang pembunuh upahan.
Bertekad untuk tidak menghadapi nasib yang sama, Philip mula melancarkan reformasi pada tentera Macedonia serta-merta, mempersenjatakan tenteranya dengan tombak setinggi empat orang dari hujung kepala ke hujung kaki. Bagi bangsawan-bangsawan yang membawa masalah itu, harapan menerajui kepimpinan dalam tentera baru Philip memberikan insentif yang menggoda untuk mereka berkelakuan baik.
Apabila Philip berarak menentang orang Scythia, matanya tertumpu pada lebih banyak rampasan untuk memberi makan kepada wilayahnya yang semakin berkembang, terdapat seorang komander baru di kalangan pasukannya.
Pewaris remajanya, Alexander: seorang budak lelaki yang mempunyai tidak banyak pengalaman, tetapi mempunyai cita-cita yang luar biasa. Philip akan memberikan anaknya itu kemanisan kemuliaan yang pertama.